ทรานส์เดอมอล เอสโตรเจน Transdermal estrogen ยานี้มีสรรพคุณช่วยบรรเทาอาการจากวัยหมดประจำเดือน ใช่หรือไม่
ใช่ ยาทรานส์เดอมอล เอสโตรเจนTransdermal estrogen เป็นรูปแบบผลิตภัณฑ์ฮอร์โมนเอสโตรเจนชนิดที่ดูดซึมทางผิวหนัง ซึ่งมีทั้งลักษณะแผ่นแปะผิวหนัง เจล สเปรย์ และอีมัลชั่นสำหรับทาผิวหนัง 

ทางคลินิกมักจะใช้ยา ทรานส์เดอมอล เอสโตรเจนกับสตรีวัยหมดประจำเดือนที่มีภาวะฮอร์โมนเอสโตรเจนในร่างกายต่ำ ยานี้มีสรรพคุณช่วยบรรเทาอาการจากวัยหมดประจำเดือน เช่น ร้อนวูบวาบ ช่องคลอดแห้ง แสบคัน ตลอดจนกระทั่งภาวะกระดูกพรุน ทั้งนี้บริเวณผิวหนังของร่างกายที่เหมาะต่อการดูดซึมของยาทรานส์เดอมอล เอสโตรเจน ได้แก่ ใบหน้า ลำคอ หน้าท้อง แก้มก้น 

อย่างไรก็ตาม ก่อนใช้ยาประเภทฮอร์โมนเพศทุกชนิด รวมถึงยาทรานส์เดอมอล เอสโตรเจน ผู้ป่วยควรต้องปรึกษาแพทย์ก่อนทุกครั้ง เพื่อแพทย์ประเมิน อาการสภาพร่างกายผู้ป่วย ตลอดจนผลกระทบผลข้างเคียงต่างๆที่ผู้ป่วยอาจได้รับจากยากลุ่มนี้ เช่น มีความเสี่ยงต่อการเกิดโรคมะเร็งหรือไม่ ขนาดการใช้ยาที่เหมาะสมกับผู้ป่วยเป็นอย่างไร ควรใช้ยาฮอร์โมนเป็นเวลานานเท่าใด การเลือกเภสัชภัณฑ์ประเภทฮอร์โมนมาใช้เอง อาจสุ่มเสี่ยงต่อผลกระทบที่รุนแรงตามมา 

นอกจากนี้ยังมีข้อมูลทางคลินิกบางประการที่ผู้บริโภคควรทราบและทำความเข้าใจก่อนจะเริ่มใช้ยาทรานส์เดอมอล เอสโตรเจน อาทิ ยาฮอร์โมนประเภทนี้ อาจทำให้มีประจำเดือนผิดปกติ หรือกระตุ้นให้เกิดลิ่มเลือดในหลอดเลือด หรือก่อให้เกิดภาวะหัวใจวาย หรือทำให้หลอดเลือดสมองตีบโรคหลอดเลือดสมอง เกิดความเสี่ยงต่อการเป็นมะเร็งเต้านมทั้งในสตรีและในบุรุษ 

ดังนั้นผู้ป่วยที่ได้รับยาทรานส์เดอมอลเอสโตรเจน ควรได้รับการตรวจคัดกรองมะเร็งเต้านมเป็นระยะๆไปตามแพทย์แนะนำ การใช้ยาทรานส์เดอมอล เอสโตรเจนจะต้องระวังมิให้ยาเข้า ตา จมูก ปาก หรือช่องคลอด และห้ามมิให้ยาฮอร์โมนนี้ชนิดนี้ ซึมเข้าแผลเปิดทางผิวหนัง เช่น แผลมีดบาด แผลไฟไหม้ กรณีที่ยาฮอร์โมนนี้สัมผัสหรือเปื้อนบริเวณแผลเปิด ดังกล่าว ให้รีบล้างออกด้วยน้ำสะอาดเป็นปริมาณมากๆ ผู้ป่วยที่สูบบุหรี่ หรือติดสุรา และมีการใช้ยาทรานส์เดอมอล เอสโตรเจน จะมีความเสี่ยงต่อการเกิด โรคหลอดเลือด และโรคหัวใจ สูงกว่าผู้ที่ไม่สูบบุหรี่หรือดื่มสุรา 

ยาทรานส์เดอมอล เอสโตรเจนยังมีข้อพึงระวังอื่นๆอีก เช่น การใช้ร่วมกับยาบางประเภท อาจก่อให้เกิดภาวะยาตีกันปฏิกิริยาระหว่างยา หรือมีอาการข้างเคียงผลข้างเคียงที่อาจเกิดหรือไม่ก็ได้ทั้งนี้ขึ้นกับร่างกายของแต่ละรายบุคคล หรือกรณีใช้ยานี้เกินขนาด ก็อาจทำให้เกิดอาการผิดปกติ เช่น คลื่นไส้อาเจียน หรือมี ประจำเดือนผิดปกติเกิดขึ้น 

ดังนั้น การใช้ยาประเภทฮอร์โมนที่รวมยาทรานส์เดอมอล เอสโตรเจน ควรต้องมีวินัย กฎเกณฑ์อย่างเข้มงวด เพื่อประโยชน์และความปลอดภัยที่จะเกิดกับผู้บริโภคผู้ป่วยมากที่สุด ควรใช้ทรานส์เดอมอล เอสโตรเจนแต่ละประเภทอย่างไร ยาทรานส์เดอมอล
เภสัชวิทยา Pharmacology